《五哀诗故国子博士部公》
宋代·王禹偁

汾阳饱经术，赋性甚坦率。
在昔举神童，广场推杰出。
尚书诵在口，何论落自笔。
总角取科名，弱冠纡缨绂。
早佐湘阴幕，汉鼎入周室。
失志罢屠龙，佯狂遂扪虱。
周行亦黾勉，吏隐多放逸。
滑稽东方朔，图画王摩诘。
古文识科斗，奥学辨萍实。
字穷苍颉本，篆证阳冰失。
王绩醉为乡，伯伦居无匹。
俸钱乏一囊，宦路从三黜。
朱衣多不着，白发仍慵栉。
渐老羁旅年，方见升平日。
忽以伎术召，此意殊郁郁。
放口忤无须，何门求造膝。
遁逃终见捕，谴逐道中卒。
遗孤落闾阎，荒冢鸣蟋蟀。
手泽渐难求，谁家耀箱帙。
投吊焚此诗，九原应有物。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。